Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Kas Piibel räägib erinevatest astmetest Jumala riigis?
Issand õpetab, et igaüks, kes õpetab ja peab kinni
Pühakirja väikseimastki käsust, on taevariigis suur.
Kõiki, kes Pühakirja käske ei täida, nimetatakse taevariigis väikeseks.
Sellest võib järeldada, et taevas on erinevaid tasemeid, auastmeid.
Peaksime andma oma parima, et saavutada kõrgeimat taset.
Millistest käskudest Jeesus rääkis?
See on suur küsimus. Milliseid käske peaksime pidama?
Esiteks on meil Messia enda käsud, mida peaksime pidama -
õigsuses käimine, Tema tahte järgimine,
olla alandlik, armastada oma ligimest nagu oma Issandatki,
olla õiglane ja halastav, rahutegija, alandada ennast.
Ühe Tema käsu järgi peaksime tapma oma ego,
lööma isennast risti ja järgima Teda.
Iseenda salgamine ja Tema järgimine polegi nii lihtne.
Messiaanlike juutidena mõistame, et Toora käsud kehtivad veel tänagi,
kuid ainult Jeesuse õpetuse kohaselt.
Näiteks järgime ikka veel ümberlõikamise käsku.
See on juudi rahva käsk - lõigata 8. päeval ümber kõik poisid.
Peame vastavalt Kümnele käsule sabatit ehk hingamispäeva.
Mehed kasvatavad isegi habemeid,
kuna käsu järgi ei tohiks me habet piirata.
Peame neid Toora käske, kuid mitte pääste tingimusena.
Me ei saa päästetud nende käskude täitmisega.
Päästetud saame vaid ristilöödud Messia lunastava vere kaudu.
Mida need Toora käsud siis tähendavad?
Need on erilised juudi rahvale antud käsud.
Peame ka pühasid - paasapüha, nelipüha jne,
sest need anti juudi rahvale lepingu eritähisena
Jumala ja Tema rahva Iisraeli vahel.
See on Iisraeli rahvuslik tunnus.
Minu jaoks on oluline pidada kõiki neid käske
Jeesuse õpetuse kohaselt.
Paljud Issanda imed sündisid hingamispäeval.
Miks ta neid hingamispäeval tegi?
Ta tahtis juudi rabidele öelda, et hingamispäeval võib teha head.
Hingamispäeva tõlgitsetakse valesti
kui räägitakse vaid käskudest ja keeldudest.
Peame kasutama oma mõistust, mida hingamispäeval teha, mida mitte.
Hingamispäeval võib näiteks sõita jumalateenistusele.
Jeesus andis võtme nende käskude
ning olulise ja ebaolulise mõistmiseks.
Mida peaks tegema, et käskudega mitte legalismi sattuda?
Me ei pea täitma neid käske pääste saavutamiseks.
Peame juutidena, Jumala rahvana, käske oma identiteedi väljendusena.
Me ei pea igast käsusõnast kinni vastavalt kirjatähele,
vaid vastavalt vaimsele arusaamale.
Toon veel ühe näite hingamispäeva kohta.
Käsu järgi ei tohi hingamispäeval töötada.
Kui pean tegema hingamispäeval mingit vaimset tööd,
õpetama Piiblitundi või midagi, siis on see lubatud.
Ka preestrid töötasid templis hingamispäeval.
Pead kasutama oma mõistust ja arusaamist,
kas sinu tegevus on Jumala auks või mitte.
Jeesus rääkis sama ka kuulajaile: Kas Taavet, kes ei olnud preester,
rikkus käsku, kui sõi pühitsetud leiba?
Peame ise olukorda hindama.
Võtame näiteks kosher-toidu.
Põhimõtteliselt järgime kosher-toidu reegleid,
kuid väljaspool Iisraeli viibides ei tee ma numbrit sellest,
kui mulle pakutakse midagi muud, ega käsi seda ära visata.
Austan inimesi ja söön, mida mulle ette pannakse.
Ma ei ole selle suhtes legalistlik.
Pean nägema kogu olukorda ja käima vennaarmastuses.
Jeesus rääkis ka varandusest taevariigis.
Mida on võimalik õppida selle kohta?
Issand käskis meil koguda varandust taevasse, mitte maa peale.
Peaksime selles keskenduma oma vaimsele elule.
See pole lihtne, sest maailma loomuses on koguda maist varandust.
Teame seda.
Vaimne elu - Issanda teedel käimine on vaimsete varanduste kogumine.
Peame endale alati meelde tuletama, et meie suurim varandus saabub
alles pärast meie maist elu.
Me ei saa siit midagi oma igavesse koju kaasa võtta.
Tõeline varandus on meie igaveses asupaigas taevas.
Saame ka krooni. Kas seda mainitakse lisaks Jeesuse õpetustele ka mujal?
Krooni tõotus on ka apostel Pauluse õpetustes ja Ilmutuse raamatus,
kus meile tõotatakse õigsuse krooni ja elukrooni.
Peame olema ettevaatlikud, kuna Issand käsib valvata,
et keegi meilt meie krooni ei võtaks.
Peame seega igaüks otsima ja hoidma krooni,
mille igaüks meist taevas saab.
See on meie autasu; võit, mida ootame.
See on minu jaoks väga tähtis, sest kõik muu põletatakse ära,
kuid igavene taevane kroon Isalt ja Pojalt on minu suurim lootus.
Kõik muu kaob ja saab ühel päeval otsa.
Toimetaja: Hanna Partanen
Eestikeelne tõlge: Monika Jaaguri